Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 398/12/5507	Námestovo, 18.12.2013
EEČ : 2-41-222-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy v spolupáchateľstve podľa § 20 Trestného zákona

Rozhodol: 	prokurátorka Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 26.9.2012, spisová značka Pv 398/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 09.04.2012 v čase okolo 04:00 hod. počas kultúrneho podujatia v kultúrnom dome v obci XXXXX, okres Tvrdošín, po predchádzajúcom slovnom konflikte fyzicky napadol XXXXX, nar. XXXXX tak, že ho opakovane udieral päsťami oboch rúk do oblasti záhlavia a následne, keď sa otočil, tak do tvárovej časti, čím mu spôsobil zlomeninu nosových kostí s posunom kostných úlomkov a s poúrazovým krvácaním z nosa, vyžadujúce si dobu liečenia od 21do 28 dní.

Uznesením prokurátora Okresnej prokuratúry Námestovo zo dňa 26.9.2012, spisová značka Pv 398/12/5507, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátorka Okresnej prokuratúry v Námestove uznesením sp. zn. Pv 398/12 z 26. 09. 2012 podľa § 216 ods. 1 Trestného poriadku podmienečne zastavila trestné stíhanie obvineného XXXXX, nar. XXXXX, pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona, spáchaných v spolupáchateľstve, na tom skutkovom základe, ako je uvedený vo výrokovej časti tohto rozhodnutia. Podľa § 216 ods. 2 Trestného poriadku bola obvinenému určená skúšobná doba 12 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. 03. 11. 2012.

	Po uplynutí skúšobnej doby boli vyžiadané na obvineného XXXXX odpis registra trestov a správa o povesti na menovaného, pričom bolo zistené, že obvinený nebol súdom trestaný, ani priestupkovo riešený. Za skúmané obdobie mu nebolo vznesené obvinenie pre trestný čin. Zo správy o povesti zaslanej z miesta bydliska obvineného taktiež nevyplývajú žiadne negatívne skutočnosti. Obvinený taktiež preukázal, že poškodenému uhradil škodu vo výške 300,- €, na náhradu ktorej bol zaviazaní spoločne a nerozdielne s XXXXX, a to predložením ústrižkov o zaplatení zo 17. 10. 2012 vo výške 100,- € a 17. 12. 2012 vo výške 200,- €. Poškodený sa k úhrade škody nevyjadril.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospela k záveru, že obvinený XXXXX v skúšobnej dobe viedol riadny život a podmienečné zastavenie trestného stíhania splnilo svoj účel, preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Vaverčáková
prokurátorka